# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 6/2017

# zo zasadnutia Kolégia rektora STU zo dňa 28. 06. 2017

**PRÍTOMNÍ: podľa prezenčnej listiny**

**PROGRAM:**

1. Harmonogram rokovaní na I. akademický polrok 2017/2018
2. Návrh smernice rektora „Pravidlá prideľovania ubytovania študentom“
3. Návrh príkazu rektora Elektronická úradná komunikácia v podmienkach Slovenskej technickej univerzity v Bratislave
4. Návrh Dodatku č.1 k smernici rektora č.10/2016 - SR Verejné obstarávanie v podmienkach STU v Bratislave
5. Návrh smernice rektora " Poskytovanie informácií o STU v Bratislave"
6. Grantová schéma na podporu excelentných tímov mladých výskumníkov – vyhodnotenie výzvy
7. Účasť STU na veľtrhoch v roku 2017
8. Informácia o podmienkach účasti Slovenskej technickej univerzity v Bratislave v projekte H2020 „Marie Skłodowska Curie Actions – COFUND“
9. Prvý ročník slovenskej vetvy medzinárodného podujatia „Falling Walls Lab“
10. Hodnotenie STU z hľadiska medzinárodného porovnania
11. Rôzne

**K BODU 1:** **Harmonogram rokovaní na I. akademický polrok 2017/2018**

Materiál uviedol rektor. Stručne informoval o termínoch zasadnutí grémií STU a rámcovom programe osláv 80. výročia STU.

**UZNESENIE: 6.1/2017-KR**

Kolégium rektora STU prerokovalo harmonogram rokovaní na I. akademický polrok 2017/2018.

**K BODU 2:** **Návrh smernice rektora „Pravidlá prideľovania ubytovania študentom****“**

Materiál uviedol prorektor Stanko v súlade s článkom 3 bod 1 písm. b) smernice rektora číslo 4/2013-SR Pravidlá vydávania interných

predpisov STU v spojení s článkom 11 bod 4 písm. a) vnútorného predpisu číslo 15/2008-N Organizačný poriadok STU v znení jeho

dodatkov číslo 1 až 6. Materiál bol prerokovaný na zasadnutí Vedenia STU dňa 16.6.2017.

Z diskusie:

V rámci krátkej diskusie sa prof. Špaček informoval, prečo sa študentom STU so špecifickými potrebami rozumie len študent s telesným

postihnutím dolných končatín. Rektor požiadal o preverenie uvedenej skutočnosti pror. Stanka.

Ing. Beňo sa informoval o zastúpení RUŠ a jej právomociach v uvedenom dokumente.

V závere rektor požiadal prítomných o zaslanie pripomienok k materiálu obratom, ideálne do 29.06.2017.

**UZNESENIE: 6.2/2017-KR**

Kolégium rektora STU prerokovalo Návrh smernice rektora „Pravidlá prideľovania ubytovania študentom“ s pripomienkami.

**K BODU 3:** **Návrh príkazu rektora Elektronická úradná komunikácia v podmienkach Slovenskej technickej univerzity v Bratislave**

Materiál uviedol rektor a predstavil kvestor. Prizvaný: JUDr. Michalička.

Ide o zavedenie elektronickej úradnej komunikácie pri výkone verejnej moci elektronicky v zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov v podmienkach STU.

Krátka diskusia sa viedla k možnostiam zlepšenia niektorých funkcií systému.

**UZNESENIE: 6.3/2017-KR**

Kolégium rektora STU prerokovalo návrh príkazu rektora Elektronická úradná komunikácia v podmienkach STU“ a odporúča predmetný interný predpis vydať.

**K BODU 4:** **Návrh Dodatku č.1 k smernici rektora č.10/2016 - SR Verejné obstarávanie v podmienkach STU v Bratislave**

Materiál uviedol kvestor. Prizvaná: Ing. Vráblová.

Ide o zosúladenie interného predpisu STU so zákonom č. 93/2017 Z. z., ktorým sa mení a dopĺňa zákon č. 292/2014 Z. z. o príspevku

poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov

a o zmene a doplnení niektorých zákonov.

**UZNESENIE: 6.4/2017-KR**

Kolégium rektora STU prerokovalo návrh Dodatku č.1 k smernici rektora č.10/2016 - SR Verejné obstarávanie v podmienkach STU

Bratislave a odporúča interný predpis vydať.

**K BODU 5:** **Návrh smernice rektora " Poskytovanie informácií o STU v Bratislave"**

Materiál uviedol kvestor. Prizvaný: JUDr. Michalička.

Ide o aplikáciu zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode

informácií) v znení neskorších predpisov po delegovaní častí kompetencií rektora v uvedenej oblasti na dekanov a zmene konania

a podpisovania v mene STU v oblasti poskytovania informácií.

Diskusia sa viedla prioritne k možnostiam a formám žiadostí o poskytnutie informácií. Prítomní sa v rámci zákona o ochrane osobných údajov

dotazovali, či otázky týkajúce sa platov zamestnancov sú relevantné. Dekan Šooš navrhol zvážiť vypracovať krátke usmernenie

s vyšpecifikovaním, čo je možné vyriešiť v kompetencii fakúlt, na priamo a čo z centrálnej úrovne, resp. v akých prípadoch je potrebné sa

obrátiť na právne oddelenie STU. Rektor informoval, že vo väčšine prípadov je potrebné sa každej požiadavke venovať individuálne.

**UZNESENIE: 6.5/2017-KR**

Kolégium rektora STU prerokovalo návrh smernice rektora " Poskytovanie informácií o STU v Bratislave" a odporúča interný predpis

vydať.

**K BODU 6:** **Grantová schéma na podporu excelentných tímov mladých výskumníkov – vyhodnotenie výzvy**

Materiál uviedol prorektor Peciar.

Grantová schéma na podporu excelentných tímov mladých výskumníkov pokračuje aj v roku 2017, do programu sa zapojili všetky

fakulty vrátane Ústavu manažmentu STU.

V rámci krátkej diskusie prítomní požiadali o zaslanie všetkých hodnotení projektov k nahliadnutiu.

**UZNESENIE: 6.6/2017-KR**

Kolégium rektora STU berie na vedomie vyhodnotenie výzvy Grantová schéma na podporu excelentných tímov mladých výskumníkov.

**K BODU 7:** **Účasť STU na veľtrhoch v roku 2017**

Materiál uviedol prorektor Peciar v súvislosti s prípravou účasti STU na veľtrhoch vzdelávania v roku 2017.

Diskusia sa prioritne viedla k efektívnosti uvedených veľtrhov. Ing. Beňo sa informoval, či existuje mechanizmus vyhodnocovania týchto veľtrhov a dekanka Bieliková sa dotazovala na spätnú väzbu od oslovených študentov.

**UZNESENIE: 6.7/2017-KR**

Kolégium rektora STU súhlasí

A) pre rok 2017 s účasťou STU na veľtrhoch Gaudeamus Slovakia, Akadémia – Vapac, Gaudeamus CZ, Pro Educo.

B) aby bola študentom reprezentujúcim STU na veľtrhoch 2017 zo strany fakúlt/ústavu vytvorená možnosť náhrady za vymeškaný výučbový proces v čase konania veľtrhov.

C) udelenie odmeny študentom zo štipendijného fondu, príp. z iných zdrojov v celkovej sume 3 000 €.

**K BODU 8:** **Informácia o podmienkach účasti Slovenskej technickej univerzity v Bratislave v projekte H2020 „Marie Skłodowska Curie Actions – COFUND****“**

Materiál uviedol rektor. Detaily predstavil prof. Janovec.

Informoval, že s príspevkom od EK je možnosť získať na STU v rokoch 2018-2023 sumárne približne 25 špičkových odborníkov do

vedných odborov rozvíjaných na pracoviskách STU, ako aj rozšírenie vedeckej spolupráce v rámci trojuholníka STU-SAV-UK s

relevantnými zahraničnými pracoviskami.

**UZNESENIE: 6.8/2017-KR**

Kolégium rektora STU berie na vedomie informáciu o podmienkach účasti Slovenskej technickej univerzity v Bratislave v projekte

H2020 „Marie Skłodowska Curie Actions – COFUND“ a súhlasí so vstupom STU do projektu SASPRO II. v rozsahu medzi ¼ - ⅓ celkového

projektu.

**K BODU 9:** **Prvý ročník slovenskej vetvy medzinárodného podujatia „Falling Walls Lab“**

Materiál uviedol rektor. Detaily predstavil prof. Janovec. Požiadal prítomných o zabezpečenie plošnej informovanosti o konaní prvého ročníka slovenskej vetvy medzinárodného podujatia „Falling Walls Lab“ a vyzval k aktívnej účasti inovatívnych študentov a mladých výskumníkov STU na tomto podujatí. Rektor požiadal prof. Janovca o zaslanie krátkeho informačného mailu dekanom s príslušnými termínmi.

**UZNESENIE: 6.9/2017-KR**

Kolégium rektora STU berie na vedomie informáciu o prvom ročníku slovenskej vetvy medzinárodného podujatia „Falling Walls Lab“.

**K BODU 10: Hodnotenie STU z hľadiska medzinárodného porovnania**

Materiál uviedol rektor ako požiadavku správnej rady na porovnanie STU s inými univerzitami v zahraničí.

Predstavil mechanizmus hodnotenia QS Intelligence Unit, podľa ktorého je reputácia školy zisťovaná prioritne dotazníkovým prieskumom.

V rámci diskusie rektor požiadal prítomných o názor, či sa chce STU týmto spôsobom zviditeľňovať.

Prof. Špaček poukázal na nelichotivé politické pozadie, ktoré situáciu slovenským univerzitám v medzinárodnom porovnaní zhoršuje a má na nich negatívny dopad.

Ing. Beňo, dekanka Bieliková a dekan Šajbidor odporučili zapojiť sa do hodnotenia, avšak zároveň vyjadrili potrebu zohľadniť pomer práce a financií verzus celkový efekt.

**UZNESENIE: 6.10/2017-KR**

Kolégium rektora STU prerokovalo návrh hodnotenia STU z hľadiska medzinárodného porovnania.

**INFORMÁCIE A OZNAMY:**

Rektor

* v súvislosti s dofinancovaním ACCORDu a iných investičných akcií informoval o možnosti vytvoriť úverový rámec s lehotou splatnosti 20 – 30 rokov prostredníctvom Európskeho fondu pre strategické investície (Junckerov fond), čo je záručný finančný nástroj, ktorý spravuje [Európska investičná banka](http://www.europskaunia.sk/europska_investicna_banka) (EIB)
	+ uvedené zdroje by umožnili STU zaradiť sa na úroveň významných európskych univerzít
	+ úverový rámec je možné vyčerpať, ale nemusí k tomu dôjsť
	+ dňa 29.06.2017 sa uskutoční v uvedenej veci stretnutie s viceprezidentom EIB, na ktorom sa oboznámi s pravidlami a podmienkami získania pôžičky
		- v nadväznosti na uvedené požiadal o stanovisko členov KR STU

Dekan Šajbidor podporil návrh, avšak navrhol najprv získať súhlas, resp. stanovisko MŠVVaŠ SR alebo ÚV SR.

Dekanka Bieliková informovala aj o možnosti získať finančné prostriedky aj z predaja nadbytočných nehnuteľností.

Dekan Šooš vyjadril názor, že v prvom rade je potrené vypracovať analýzu finančných potrieb STU. Zároveň vyjadril obavu k schopnosti splácania pôžičky. V závere navrhol zorganizovať samostatné stretnutie k uvedenej problematike, k čomu sa priklonili aj ostatní prítomní.

Prorektor Čičák

* informoval o stave databáz IEEE a Scopus, informácia bude zverejnená aj na web stránke STU

Predsedníčka UOO STU

* informovala, že UOO obdŕžala celkové hodnotenie plnenia KZ na rok 2016, budú sa ním zaoberať

Dekanka Bieliková

* konštatovala, že spôsob prístupu do AISu formou čítačiek je pre nich komplikovaný a zdržuje od iných povinností
* žiadala, aby čerství absolventi štúdia mali kontaktné e-mailové adresy prístupné aj po absolvovaní štátnic a apelovala na možnosť predĺženia ubytovania študentov na internátoch do konca mesiaca (t.č. sa musia čerství absolventi vysťahovať z internátu ihneď po štátniciach)

Kvestor

* informoval, že podľa zákona 315 je univerzita partnerom verejného sektora „register konečného užívateľa výhod“
	+ uvedený register – zoznam obsahuje mená všetkých vedúcich zamestnancov, avšak zároveň upozornil, že pre nich nevyplývajú z uvedeného zákona žiadne povinnosti, ide len o informáciu

V závere rektor všetkým poďakoval za aktívnu účasť na rokovaniach kolégia rektora a poprial prítomným príjemné prežitie dovolenkového obdobia. Informoval, že najbližšie riadne zasadnutie Kolégia rektora STU sa uskutoční 13. septembra 2017.

Zapísala: 29.06.2017 Zápisnicu overili: 30.06.2017

Erika Jevčáková \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ doc. Ing. Štefan Stanko, PhD. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_